DE 
JOACA 


Jucărioară într-un act 


PERSONAJELE : 


Gheorghe Hibovski * DESCREIERAȚII 


Titirez 
Plastilină 
Răţoi (Paznicul) 
Umflatu (Doctorul, Leul) 
Bombonica (Statuia, Halatul 1) 
Gonzo (Profesorul, Maimuţa, Halatul 2) 

PROLOG 


Tifirea aleargă printre spectatori cu o fofează de hârtie într-un vârf de båt . 


TITIREZ : 


Învârteşte-te, 
învârteşte-te, 
fofeaza mea, 
învârteşte-te | 


De ce vă holbaţi aşa la mine ?... 
Credeţi că vă şade bine ? 
Spuneţi-mi, 
de ce aţi rămas 

cu gura căscată 
şi cu degetu-n nas ? 


Şi eu râd de voi ! 
Bine-aţi venit la teatru ! 
Bine-aţi venit ! 


Eu vă iubesc pe toţi ! 
Pe toți !! 
M-aţi auzit ? 
Şi pe isteţ, 
şi pe nătâng, 
şi pe naiv, 
şi pe lichea... 
Vai de cel care se leagă 
de fofeaza mea! 


Învârteşte-te, 
învârteşte-te, 
fofeaza mea, 
învârtește-te | 


Se învârte Luna în jurul Pământului 
ŞI toate planetele în jurul Soarelui... 
Si stelele fixe... 

Şi cele mişcătoare... 
Fofeaza mea să nu se-nvârtă oare ?! 


Învârteşte-te, 
învârteşte-te, 
fofeaza mea, 
învârteşte-te | 


Capul, 
pe umeri, 
se învârte... 

Se învârt şi ochii în cap... 
Mâna se învârte-n mănuşă... 
Piciorul se învârte-n ciorap... 

Aerul, 
sângele, 
sentimentele, 
gândul |... 
Numai pe tine să te sară rândul ? 


Învârteşte-te, 
învârteşte-te, 
fofeaza mea, 
învârteşte-te | 


Se rotesc limbile ceasului 
Şi toate limbile atlasului ! 
Se rotesc timpurile 
ŞI anotimpurile ! 
Toţi se rotesc pe lume ! 
Mari... Şi mici... 
Copiii în părinți, 
părinții în bunici... 

Şi noi! 
care suntem, acum, aici ! 
Şi tu deloc, 
fofeaza mea ? 

(e zici ? 


Rotește-te, 
roteşte-te, 
fofeaza mea, 
rotește-te | 


Floarea-soarelui | 
După ce se roteşte >? 

După soare, 
fireşte | 
Mintea voastră ! 
După ce se roteşte ? 
După spectacolul nostru ! 
Şi nu greşeşte | 
OÍ Pia 
Spectacolul ?... 
După ce se-nvârteşte ?... 
După fofeaza mea, 
fireşte | 
Dar fofeaza, 
după ce se-nvârteşte ? 
După capul meu ! 
ŞI nu greşeşte ! 
Capul meu are doi creieri 
Plini de fluturi şi greieri ! 


Mişcă-te, 
roteşte-te, 
fofeaza mea, 
învârteşte-te | 


Sucește-te 
și răsuceşte-te, 
inima mea, 
învârtejeşte-te ! 
Fii şi vântoasă, 
fii şi giruetă |... 
Hai! 
Încă-o tumbă ! 
Încă-o piruetă ! 
Şi dă-i, 
spectacolului, 
bobârnacul ! 
Păzea | 
Vine, 
spre voi, 


de-a berbeleacul ! 


(Dispare după cortină.) 

SCENA 


„Acoperisul unei scoli : antene, cabluri, sârme, 
trei-patru guri de aerisire. Noapte de vară. 


TITIREZ : 

Hai, Gonzo ! Răţoi, ia-ți zborul ! Umflatule, lasă frigiderul și vino-ncoa” ! Hai, Plastilină, 
hai ! (Se aud paşi . Paznicul şcolii face o verificare de rutină prin curte .) Ei, ce să fie ? E în regulă ! 
Dumneavoastră cu rondul pe jos, eu cu rondul pe sus... Mulţumesc, la fel ! În rest... 
toată lumea sforăie... Sforăie şi Gonzo... Şi Răţoi... Şi Umflatu...ŞI... (P/astilinã se cum- 
Păneşte pe parapetul acoperisului .) Plastilină, ai grijă că te faci praf ! A trecut paznicul şi nu 
mal are cine să te prindă. 


PLASTILINĂ : 


Ai văzut tu somnambul să cadă ? 


TITIREZ : 


Nu, pentru că n-am văzut somnambuli... Şi nu-mi face desen animat că spargem gaşca | 


PLASTILINĂ : 

Vezi cum ești ? Cum era să ies ? Dacă mă observa careva din casă mă „trezeam” şi mă 
duceam la culcare. 

(Apare Bombonica cu un cearsaf în cap.) 


BOMBONICA : 

Oooaaauuuu ! Ce căutați în lumea umbrelor, voi, muritori obraznici ?... Titirez ! Plasti- 
lină ! Sunt eu, Bombonica ! 

(Bombonica pune cearsaful pe o antenă.) 


TITIREZ : 


Bom...Bom... 


PLASTILINĂ : 


Bom... Bom... 


BOMBONICA : 


Bombăniţi degeaba pentru că n-am de gând să plec. 


TITIREZ : 
Bombonico, dacă nu ne spui de unde-ai aflat... Vezi bufnița aia ?... Ca ea zbori pe blo- 
cul de vizavi... 


Gheorghe Hibovski * DESCREIERAŢII 


BOMBONICA: 
Vă spun... Dar nu plec. Răţoi... 


PLASTILINĂ : 
A măcăit | 


TITIREZ : 


Il mănânc | 


PLASTILINĂ : 


Pe varză |! 


TITIREZ : 
Nu ! Il mănânc de viu. Bombonico, ia câte-o castană de la noi ca să nu te mai dai stri- 
goi... Hai ! Aducem cărțile. 


BOMBONICA: 


Ale mele sunt aici. Plastilină, ce aveți de gând ? 


PLASTILINA : 
Bombonico, tu la ora asta dormeai şi visai... aşa că... întoarce-te pe partea cealaltă ! 
(Titirez aşează un ceas deşteptător pe teancul de cărți.) 


TLIIREZ : 


Gonzo | 


PLASTILINĂ : 
Absent ! 


TITIREZ : 
Răţoi |! 


PLASTILINĂ : 
Absent | 


TITIREZ : 
Umflatu | 


PLASTILINĂ : 
Absent | 


TITIREZ, : 
Plastilină ! 


PLASTILINĂ : 
Prezent | 

TITIREZ : 
Tititez, prezent; 


BOMBONICA : 
Şi eu ?... 


TITIREZ : 
Tu nu exişti. Jur l... 


PLASTILINA : 
Jat has 


TITIREZ : 


Că n-o să respire... Adică... tu nu juri ? 


BOMBONICA: 


Cum o să jur dacă nu exist ? 


TITIREZ : 


Exişti, nu exişti, te holbezi la noi...aşa că... jură ! 


BOMBONICA: 


Bine, jur. 


TITIREZ : 


Că n-o să respire nimic din chestia asta |... 


PLASTILINĂ : 


Că n-o să respire nimic din chestia asta ! 


BOMBONICA : 


Că n-o să respire nimic din chestia asta |... Din care chestie ? 


PLASTILINĂ : 


Din ce-o să se-ntâmple... 


TITIREZ : 


Nu te obosi... N-are cum să priceapă. 


PLASTILINĂ : 
Ai dreptate. Am uitat că-i premiantă. 


TITIREZ ; 

Cum o să priceapă ea ce-i aia să te satuti de carte, să te saturi de ore ?... să te saturi de 
„George, ţi-ai scris ? George, ţi-ai desenat ? George, ţi-ai învăţat poezia pentru 
autodictare ? Da, mamă... da, tată... da, doamnă învățătoare... mi-am învăţat poezia 

pentru autodictare ! Cântec de Şt punct O punct Iosif fără punct... Nu mai sunt pe luncă 
flori virgulă Văile liniuță s deşarte virgulă Ţipă cârduri de cocori Pribegind departe sem- 
nul exclamării Şi văzduhul s liniuţă a liniuţă nnorat virgulă Ninge sus la munte virgulă 
Trec pe vale virgulă la iernat Turmele mărunte puncte puncte...” Cum o să priceapă vir- 
gulă Bombonica semnul întrebării ? Spune semnul exclamării ! 


BOMBONICA : 


Am înţeles. Punct. Ce vreţi să faceţi cu cărțile ? Semnul întrebării ! 


PLASTILINĂ : 


A venit vacanţa... Cu trenul din Franţa... Hai, copii, la joc !... Cărțile... pe foc! 


BOMBONICA : 
Foc ?! Pe şcoală ?! Vine pompietia |... 


TITIREZ : 


Nu... Le aruncăm de pe şcoală în lada de gunoi... 


BOMBONICA : 


ŞI... nu se alarmează cei de la salubritate ? 


PLASTILINĂ : 


Rupem foile şi facem avioane ! 


PLASTILINĂ : 


Vă apucă dimineaţa până terminați. 


TITIREZ : 
Auzi, Bombonico ?... Tu cu cine ţii ? la, mai ia tu o castană ca să nu-ţi baţi capul de po- 
mană. Până la douăsprezece noaptea mai este. Plastilină, fixează ceasul ! 


PLASTILINĂ : 
Ocheibos ! Cât o fi ora ? 


(Titirez finteră.) 


O VOCE DE BĂRBAT : 
Care fluieri, bă, la unşpe noaptea ? 


TITIREZ : 


Zice că-i unşpe. 


O VOCE DE BĂRBAT : 


Da” nu cobori tu ? 


PLASTILINĂ : 


Ce zice, ce zice ? 

TITIREZ : 
Zice să cobor la rădăcina școlii... să-mi ia un interviu. Plastilină ! Ce iubim noi mai mult 
şi mai mult pe lumea asta ? 


PLASTILINĂ : 


Școala ! 


TITIREZ + 


Până la miezul nopţii ne jucăm de-a şcoala. 


PLASTILINĂ : 


Bombonica era doamna învățătoare şi noi eram elevii... 


TITREZ : 


Hai, întreabă-ne, nu dormi ! 


BOMBONICA: 
Ce să vă întreb ? 


TITIREZ : 
Ce ţi-am spus eu, Plastilină ? Na ! Joacă-te cu premianții ! „Ce să vă întreb ?...”?” Copii, 
mâinile la spate, batistuţele pe bancă ! Să n-aud o vorbă! 


BOMBONICA : 


Dacă mai dai castane plec ! 


PLASTILINĂ : 
Bombonico, mai stai | 
(P/astihină îi dă o „castană .) 


TITIREZ : 
Nu pleca ! 


(Titireg îi dă şi el o „castană”. Bombonica ia un ciocan din plastic.) 


BOMBONICA : 
Copii, treceţi la loc ! Ce-i indisciplina asta ? (Doud lovituri de ciocan.) la să-mi conjugaţi voi 
verbul „a dormi” | 


TITIREZ : 


Tu, cap de bibilică, da” noi suntem în clasa a şaptea, ca tine ? 


PLASTILINĂ : 


Doamnă învăţătoare, noi nu ştim să conjugăm. 

BOMBONICA : 
Dacă dormiţi... 
(Lovitură de ciocan.) 


TITIREZ : 
Eu dorm ? Tu dormi! 


PLASTILINĂ : 
El doarme | 


BOMBONICA : 
Şi el... Şi tu...dormiţi ! 
(Donă lovituri de ciocan.) 


PLASTILINĂ : 
Noi dormim ? 


BOMBONICA : 


Voi dormiţi ! Ei dorm și pe urmă vor să ia şi coroniţă... 


TITIREZ : 


Gata, gata ! m-am prins ! Dă-ne alt cuvânt ! 


BOMBONICA: 


Bine... Conjugă verbul „a merge”. 


TITIREZ : 


Eu merg. ..tu mergi. ..el merge... 


BOMBONICA : 
Mai repede, mai repede ! 


TITIREZ : 


Eu alerg,tu alergi, el aleargă... noi alergăm, voi alergați, ei aleargă ! 


BOMBONICA: 
Asta-i obrăznicie ! Da” unde vă treziți ? 
(Donă lovituri.) 


PLASTILINĂ : 


Ai de la mine o mie de castane ! 
TITIREZ : 


Două |! 


(Alte donă lovituri.) 

BOMBONICA : 
Două drepte paralele... Definiţia ! 


TIIIREZ : 
Eu, dacă-i dau una, o fac paralelogram ! Domnișoară-cap-de-câlţi, eu sunt într-a treia, el e 
într-a patra şi tu ne dai exerciţii la paralele ?! 


PLASTILINĂ : 


lart-o ! Stă lângă antenă şi prinde tot. 


BOMBONICA : 


Linişte, vă rog ! Cine nu ştie... 


PLASTILINĂ : 


Ştiu, ştiu, dar nu-mi găsesc cuvintele. 


TITIREZ : 


Nu le-am luat eu, doamnă învățătoare! 


BOMBONICA: 


Spune cu vorbele tale. 


PLASTILINĂ : 


Da ! Adică... nu! Adică, da ! Eu sunt paralel cu dumneavoastră | 


BOMBONICA : 
Cum poți să spui aşa gogomănie ? Noi suntem drepte paralele ? 


PLASTILINĂ : 


Nu... dar suntem în aceeași clasă şi nu avem nici un punct comun. 


BOMBONICA : 
Cine i-a suflat ? George ! 


TITIREZ : 


Numai pe mine mă vedeţi ! George, mereu George ! 


BOMBONICA : 
Ai suflat, sau n-ai suflat ? 


TITIREZ : 


Dacă răspund îmi puneţi zece la purtare ? 


BOMBONICA : 
George, răspunde ! 

TITIREZ : 


Cine a suflat, doamnă învățătoare ? 


BOMBONICA : 
Eu te întreb pe tine... Cine a suflat ? 


TITIREZ : 


A suflat cineva ? 


BOMBONICA : 


Nu vrei să răspunzi... 


TITIREZ: 


Ba da, răspund. Tata e-n străinătate, mama e la serviciu şi eu mi-am uitat caietul acasă. 


BOMBONICA : 
Asta te întreb eu pe tine ? 
(Lovitură de ciocan.) 


PLASTILINĂ : 


A leşinat, doamnă învăţătoare. Titirez, Titirez, nu mă lăsa singur ! 


BOMBONICA : 
Se preface. 


TITIREZ : 

Bineînţeles ! Şi mai am patru tertipuri de a răspunde fără să recunosc... Dar e douăspre- 
zece | Plastilină, pregăteşte aparatul de fotografiat ! Bombonico, ai fost la înălțime... treci 
lângă noi ! 


PLASTILINĂ : 


Ştii cu ce seamănă ? 


TITIREZ : 


Da, cu o bufniță. 


PLASTILINĂ : 


Nu, nu Bombonica... Teancul ăsta de cărți. 


TITIREZ : 


Seamănă cu-n teanc de cărți... cu ceasornic. 


PLASTILINĂ : 


Fără poante ! Nu seamănă cu turnul lui Ştefan ? 

TITIREZ : 
Turnul lui Ştefan... De ce nu turnul lui George ? 


BOMBONICA: 


Pentru că George n-a construit nici un turn. 


TITIREZ : 


PLASTILINĂ : 
Şi cetăți. 


TITIREZ : 
Unde scrie > 


BOMBONICA : 


Scrie-n carte. 


PLASTILINĂ : 
La pagina patru'ş şapte. 


BOMBONICA : 
In cartea de istorie. 
(Titirez şi Plastilină răsfotesc o carte de istorie.) 


TITIREZ : 
Dragoș... 


PLASTILINĂ : 


Alexandru cel Bun... 


TITIREZ : 
Ştefan cel Mare ! 


BOMBONICA: 
Ce linişte !... 


PLASTILINĂ : 
Ar fi dacă n-ai vorbi. 


BOMBONICA : 


Ce noapte senină ! Ce mare-i steaua aia | 


TITIREZ : 


Ce mare-i Ştefan cel Mare ! Pune-ți ochelarii ! Steaua aia e un bec de la releu. 


14 


Gheorghe Hibovski * DESCREIERAŢII 


PLASTILINĂ : 
Mai bine şi-ar pune un leucoplast pe gură. 


TITIREZ: 


Extraordinară ! 


PLASTILINĂ : 


Bombonica ? 


TITIREZ : 


Nu, cartea. 


PLASTILINĂ : 


S-o vezi pe asta | 


BOMBONICA : 
Acela nu-i blocul nostru ? 


TITIREZ : 
Ba da ! Stadionul... castanii... blocul! 


PLASTILINA : 


Tiürtez, ce crezi tu că am eu aici ? 


TITIREZ:; 


Un cucui | 


PLASTILINĂ : 


Nu, mă ! Ce crezi că mi-a trecut prin cap ? 


TITIREZ : 
O piatră. 


BOMBONICA : 
Lasă-l să spună ! Ce ţi-a trecut prin cap ? 


PLASTILINĂ : 


O idee ! După ce termin şcoala fac o şcoală. 


TITIREZ : 


Tu nu te prefaci. Tu eşti somnambul de-a binelea ! Cum vine asta ? Termini şcoala, faci 


PLASTILINA : 


Mă fac arhitect şi proiectez o şcoală... marfă | 

TITIREZ : 


Daaaa... Şcoala e din plastilină, o strici şi-o faci cum vrei tu. 


PLASTILINA: 
O proiectez pe calculator, căposule ! 


BOMBONICA: 


Poți programa orice pe calculator ? 


PLASTILINA : 
Evident ! 


BOMBONICA: 
Şi ambiția ? 


TITIREZ : 


Uite unde bate ! Adică, nu ? noi nu avem ambiție... Dacă vrei să știi noi putem fi mai 


premianți decât tine. Numai că nouă nu ne place cartea... 


Am vrut să spun că nu ne plă- 


cea. Dar pasiunea, Plastilină... Pasiunea intră în calculator? 


PLASTILINĂ : 


Intră. Şi ambiția, şi pasiunea, şi curiozitatea... 


TITIREZ: 


Mie mi-ar plăcea să fie şcoala... aşa... ca un orăşel al copiilor...Să te joci tot timpul ! Să 


cauţi, să descoperi... ca la orientare turistică. 


PLASTILINA: 
S-a făcut ! Aşa o programez ! 


BOMBONICA: 
Când ? 


PLASTILINĂ : 


Când o să fiu mare. 


BOMBONICA: 


Când o să fii mare n-o să mai fii la şcoală. 


TITIREZ : 
S-o crezi tu | Facem o şcoală pentru toţi... Şi pentru copii 
pentru bunici... Toată lumea să meargă la şcoală ! 


BOMBONICA : 


Aşa... ca la policlinică ? 

PLASTILINĂ : 
Da, ca la policlinică. Ce ? Nu se poate deschide o fişă şi pentru minte ? 


TITIREZ : 


Sigur că da ! Care cum îl doare capul de ceva se duce la școală. 


BOMBONICA : 


Mă primiţi şi pe mine la şcoala voastră ? 


PLASTILINĂ : 
De ce ? Ai început să ai dureri de cap ? 


TITIREZ : 


La câte castane a încasat... o fi având săraca. 


PLASTILINĂ : 


Ajută-ne şi intri fără examen. 


BOMBONICA : 
Abia aştept ! Deci noi trei... 


PLASTILINĂ : 


Intrăm în echipă. 


TITIREZ ; 
Eu sunt căpitan de echipă ! 


PLASTILINA: 
La fotbal ! Aici eu sunt căpitan ! 
(Jos, în curtea şcolii, paznicul dă mâncare câinilor vagabonzi.) 


TITIREZ : 
Răspunde la salut dacă te dai căpitan ! Salut, nea Vasile ! Toată lumea sforăie... Numai 
aici sfârâie ! Depunem Jurământul şi tragem pe dreapta... Mulţumesc la fel ! 


BOMBONICA : 


Iar jurăm ? 


TITIREZ : 


Fără tine ! 


PLASTILINA : 


Ce mai jurăm ? 


TITIREZ : 


Că, de mâine, atacăm coronița. 

PLASTILINĂ : 
De azi, că-i trecut de douăsprezece. 
(Gonzo, Rătoi şi Umflatu se îngrămădesc după cearşaj.) 


TITIREZ : 


Jurăm ! 


PLASTILINĂ : 


Jurăm ! 


GONZO, RĂŢOI şi UMFLATU : 
Jurăm ! 


(Titireg se dezechilibrează şi Rățoi îl prinde.) 


TITIREZ : 


Dacă nu era Răţoi... Dacă nu era Răţoi ... nu afla Bombonica ! 


PLASTILINĂ : 


De ce dormi, Umflatule 2 De ce nu vii când trebuie ? 


TITIREZ : 

Ce cauţi, Gonzo, la ora asta ? 

(Se încinge o încăierare pe cinste. Se aude tienalul paznicului. Copiii încremenesc în pozitiile cele mai 
caraghioase cu putință.) 


PLASTILINĂ : 


Căpitane, cine ia castanele ? 


TITIREZ : 
Mai întrebi ? Bombonica ! 


18 


Gheorghe Hibovski * DESCREIERAŢII 


SCENA 2 


Sala de festivități a scolii . 


TTIIREZ : 
Dacă ne încuia în laboratorul de biologie ?... Cu scheletul ! Așa... în sala de festivități 
mai merge... 


PLASTILINĂ : 


Cupă cu capac, cupă cu capac... 


TITIREZ : 
Cine putea să ne dea de gol ?! Bombonica ! 


PLASTILINA: 
O sapă lată, două sape late, şapte sape late şi-alte şapte sape late. O sapă lată... 


TITIREZ : 


Şi acum ce facem ? Vine poliția... Ne arestează... 


PLASTILINĂ : 


Paisprezece pritocitori într-o pritocitoare mică. Paisprezece pritocitori... 


TITIREZ : 


Noi am urcat pe scara de incendiu... Bombonica la fel... Paznicul pe unde a venit ? 


PLASTILINA: 
S-a suit capra pe piatră, piatra a crăpat în patru. Crape capul caprei în patru cum a crăpat 
piatra-n patru. S-a suit... 


TITIREZ : 


Măcar dacă luam și cu nişte haine mai ca lumea... Cămașă de noapte |... 


PLASTILINĂ : 
Bambi poartă podoabe pembe cu bumbi. Bambi e împodobit şi îmbrobodit. Bambi e 
ambițios. Bambi poartă podoabe... 


TITIREZ : 


Parcă-l văd pe taică-meu !... Nici nu vreau să mă gândesc... 


PLASTILINĂ : 

Totdeauna tatăl a stat drept în tindă adăstând și tăgăduind tendinţa trădătorului îndatorat. 


TITIREZ : 


Fac ce fac și-o dau în bară... 


PLASTILINĂ : 

Rege Paragarafaramus, când te vei dezoriginaliza ? Mă voi dezoriginaliza când cel mai 
original dintre originali se va dezoriginaliza dar, cum cel mai original dintre originali nu 
se va dezoriginaliza, Paragarafaramus nu se va dezoriginaliza. Rege... 


TITIREZ : 


Hai, lasă talentele ! Ţi-ai şi găsit momentul... 


PLASTILINA : 
Şi sosi și Zisu zis Sosia insistând s-asiste la serbare. Şi sosi... 


TITIREZ : 
Plastilină ! 


PLASTILINĂ : 
Da... 


TITIREZ : 
Ce faci ? 


PLASTILINĂ : 
Aşa şi-aşa. Tu 2... ce mai faci ? 


TITIREZ : 
Binişor ! Tu... ce faci ? 


PLASTILINĂ : 


Bine ! Tu ce mai faci ? 


TITIREZ : 
Foarte bine ! Tu ? Ce mai faci ? 


PLASTILINA : 


Excelent ! Dar tu ce mai faci ? 


TITIREZ : 


Extraordinar ! Dar tu ce mai faci ? 


PLASTILINĂ : 
Formidabil ! Minunat ! Admirabil ! 

TITIREZ : 


Hai, termină... Vreau să te întreb... 


PLASTILINĂ : 
Colosal ! Grozav ! Teribil ! 


TITIREZ : 


Dacă știi ce înseamnă... 


PLASTILINA: 
Nemaipomenit ! Incredibil ! Inimaginabil ! 


TITIREZ : 

Taaaaci ! Uite... joc în spectacolul acesta şi habar n-am de ce se cheamă „Descreieraţii” ! 
Aseară, înainte de a veni eu aici, tata i-a spus mamei : „Cheam-o pe maică-ta să mai aibă 
grijă de descreieratul acesta”, adică de mine. Eu, descreierat ! Cum se poate descreiera un 
copil ? Aha ]... Ţi-am spus să taci și tu taci, nu te prefaci. Treaba ta ! N-ai decât să taci ! 
Spune, mă, cum se poate descreiera un copil ? (P/astilină plânge, bate din picioare, se trânteşte 
la podea şi urlă.) Ai înnebunit ? Nu urla în halul acesta că te mai aude careva 1... Te doare 
ceva ? 


PLASTILINĂ : 


Maa-maaaa |... 


TITIREZ : 


Te doare mama ? 


PLASTILINA : 


Taaa- taaaa |... 


TITIREZ : 


Ce-i cu tata ? 


PLASTILINĂ : 


Au plecat la serviciu ||... 


TITIREZ : 
Da ! Şi ce-i cu asta ? 


PLASTILINĂ : 
Cheia ||... 


TITIREZ : 


Ce mai e și cu cheia ? 


PLASTILINĂ : 
Am pierdut-ooo |||... 

TILIREZ;: 


Isprăveşte ! Nu-ţi ia nimeni capul pentru o cheie. 


PLASTILINĂ : 


ŞI ? Eu ce fac până se întorc ei de la serviciu ? 


TITIREZ : 


Acu” de ce râzi ? Hai, că-ntreci măsura ! Eşti caraghios ! Caraghiosule ! Spune, mă, de ce 


râzi ? 


PLASTILINĂ : 


Dacă mama nu-i... Dacă tata nu-i... dacă... (Gest care sugerează cheia.) nu-i... Inseamnă că 


pot să-mi fac de cap... că mă pot descreiera ! 


TITIREZ : 
Unde ? 


(Plastilinã íl ia de mână pe Titirez şi-l aruncă la fel ca-n jocul „de-a statuile”.) 


PLASTILINA; 
Stop ! Ai priceput ? 


TITIREZ : 
Nu. 
(P/astilină íl gâdilă pe Litirez.) 


PLASTILINĂ : 


Ce-ai mâncat aseară ? 


TITIREZ : 


Pâine cu papară. 


PLASTILINĂ : 


Şi azi-dimineață ? 


TITIREZ : 


Pâine cu dulceaţă. 


PLASTILINĂ : 


Gușa nu te doare ? 


TITIREZ : 
Ce mai întrebare ?! Am priceput. La statui. Mă rog 

PLASTILINĂ : 


Spune-mi un loc unde găseşti gazon ! 


TITIREZ : 
La statui... dar și la stadion. 


PLASTILINĂ : 
Ce poţi face pe gazon ? 


TITIREZ : 


Pot să mă joc. 


PLASTILINĂ : 
Ce ? De-a ce ? 


TITIREZ : 


Ţonţoroiul ! 


PLASTILINĂ : 
Prostii ! Te joci de-a războiul ! 


TITIREZ: 
Altădată ! Aici, pe scena școlii, nu poți... 


PLASTILINA; 

Acum ! Tocmai pentru că suntem pe scenă. 

(Plastilinã aduce din culise un scaun şi două tuburi de carton. Se improvizează un dans războinic în 
jurul scaunului, apoi se trece la un atac nemilos cu tuburile de carton. Apare oboseala.) 


PLASTILINA : 


Manechine ! 


TITIREZ : 
Sperietori ! 


PLASTILINĂ : 
Parc-ar fi de piatră... 


TITIREZ : 
Chiar sunt de piatră ! N-ai cu cine să te baţi... 


PLASTILINĂ : 
Nişte momâli ! 


TITIREZ : 
Nu degeaba atâtea păsărele... 

PLASTILINĂ : 


Fac ceva pe ele ! Sunt mare ! 


TITIREZ : 
Mie-mi spui ? 


PLASTILINĂ : 
Sunt foarte mare ! (Imită răget/ unui leu.) Li-ti-tez ! N-ai nici un chichirez ! Unde se găsesc 
lei ? 


TIIIREZ : 


In buzunarul meu, nu | 


PLASTILINĂ : 


Dă-mi voie să-ți spun că nu ai logică. 


TITIREZ : 
Am înţeles ! Te poți descreiera şi la grădina zoologică. 


PLASTILINA; 
Treci după gratii ! După scaun... 


TITIREZ : 
Ce trebuie să fac ? 


PLASTILINĂ : 


Tot ceea ce face un leu. 


TITIREZ: 


Ce face un leu ? 


PLASTILINĂ : 
Rage. 


TITIREZ : 
De ce rage ? 


PLASTILINĂ : 
De foame, de sete, de frică... Te priveşte ! Eu mă făceam că-ți dau de mâncare și tu te 
făceai că mănânci. Ninea, ninea ! Ce te-a apucat ? 


TITIREZ : 
PLASTILINĂ : 
Ce mi-e boul, ce mi-e leul ? După gratii nu fac nici două parale. Cică, cică, cică ! 

TITIREZ : 


Plastilină ! Chemi boul, ataci leul şi-or să te mănânce porcii ! 


PLASTILINĂ : 
Mai cite, Titirez, mai citeț ! 


TITIREZ : 


Cu „cică-cică” chemi porcii... 


PLASTILINĂ : 
La atac | 


(Răgere de leu, tapete, lovituri.) 


TITIREZ : 


Da” ce ?... Aşa nu mă mai joc |... In război prizonierii... au dreptul să... 


PLASTILINĂ : 


S-o crezi tu | Am văzut eu într-un film ce păţesc prizonierii... 


TITIREZ : 


Nu mai da ! Pe cuvântul meu, dacă mă mai joc cu tine ! 


PLASTILINĂ : 
Cald ! 


TITIREZ : 


Cuvântul ? 


PLASTILINĂ : 


Rece | 


TITIREZ : 
Joc? 


PLASTILINĂ : 
Cald! 


TITIREZ: 
„Popa-prostul” ? 


PLASTILINA : 
Eşti ! 


TITIREZ : 
„Lapte actu” ? 

PLASTILINĂ : 


Şi tot nu te prinzi... 


TITIREZ : 
„Prinsa”... „Ascunsa”... Fotbal, box, polo pe apă... 


PLASTILINĂ : 
Re-ce | 


TITIREZ : 


Tu crezi că eu am creier electronic ? 


PLASTILINĂ : 
Fierbinte ! 


TITIREZ : 


Mi-a căzut fisa ! Te poți descreiera și la jocuri electronice. Frige ? 


PLASTILINA: 
Da... Mai aveai puțin şi dădeai în clocot. Măi, ce-ţi merge mintea ! Cu buzunarul cum 
stai ? 


TITIREZ : 


Ceva-ceva ar fi... 


PLASTILINA: 

Pecai! 

(P/astilină si Titirez încalecă pe tuburile de carton şi, după un ocol, descalecă în dreptul scaunului care 
devine calculator. Gesturi, vorbe, ceartă, bătaie. Litirez părăseşte jocul plângând, caută ceva şi nu găseș- 
te. Plastilină începe să fluiere.) 


TITIREZ : 


Dacă mai dai în mine... am plecat acasă... 


PLASTILINĂ : 


Nu uita să ne scrii, căpitane ! 


TITIREZ : 
Mi-am pierdut sacoşa. 


PLASTILINĂ : 
Pe bune ? 


TITIREZ : 
Pe rele ! 

PLASTILINĂ : 


ŞI ce facem ? Mi-e o foame |... 


TITIREZ : 


Am o inimă cât o pâine, vrei ? 


PLASTILINĂ : 


Mulţumesc ! A mea e ca o plăcintă, vrei ? 


TITIREZ : 
(Cască.) La atac | 


PLASTILINĂ : 
Stingerea | 


TITIREZ : 


Descreieratule ! 


PLASTILINĂ : 


Manechinule ! 


TITIREZ : 
Patrupedule ! 


PLASTILINĂ : 
Miriapodule ! 


TITIREZ : 
Patru... 


PLASTILINĂ : 
Pedule... 


TITIREZ : 
Pa... 


PLASTILINĂ : 


Pa... 
(Au adormit.) 

SCENA 3 


Pl/astilină are un somn agitat. Lumina scade. Se and voci. 


- Puneţi mâna pe el! 

- Nu-l lăsaţi să fugă ! 

- E în state de orice... 

- Un descreierat ! 

- Stai aşa | 

- Nu mișca | 

- La tribunal cu el! 

- La Tribunalul statuilor ! 

- Să fie judecat și pedepsit pe loc ! 
- Aici ! 


- Acum | 


STATUIA : 


Cine îndrăzneşte să-mi tulbure liniştea ? Cine îndrăzneşte să-mi strivească iarba ? 


sB 

= El! 

- Se crede cel mai cel ! 

- Are capul gol ca un tunel ! 
- Banu! 

- Capul lui e plin cu fel de fel... 
- Să-l tundem niţel ! 

- Unu? 

- Zero | 

- Alt model ! 

- Chel | 


STATUIA : 
O caricatură |... Ciopliţi necioplitul ! 


- Peel! 

- Cioplim în zadar... 

- E o fiară sălbatică | 

- Un animal ! 

- N-avem nici o putere asupra lui... 
- Nici o putere ! 

- Nu poate fi cioplit. 
- E anormal! 
(P/astilină urlă cât îl tine gura.) 


PAZNICUL GRĂDINII ZOOLOGICE : 
Ce-i cu hărmălaia asta ? Vă credeţi în pădure ? (Porneşte din bici.) Mus-ca ! 
E-o grădină, nu-i pădure ! 
Nimeni nu poate să-nţure | 
Cine calcă disciplina 
riscă să-i plesnească splina. 


Noi avem năravuri dure : 
bici, lopată şi secure ! 
Cine calcă disciplina 
înțelege că grădina 
e zoologică, 
nu morfologică ! 
Să n-aud pis ! 
Să n-aud pis ! 


Botniţa, lacătul, 
cușca, zăbrelele... 
Şi te-am închis | 
Şi te-am închis | 


Leul tace ca un peşte ! 
De bătaie se păzeşte. 
Râsul limba şi-o înghite 
tot de frică, pasămite ! 


Pasărea nu croncănește 
și nici fiara nu crâcnește... 
Nu respiră, nu înghite 
dacă nu 1 se permite. 


Urlete, mugete, 
zbierete, răgete 
nu vreau s-aud | 
Nu vreau s-aud | 


Cârâie, gâgâle, 
sâsâie, piscuie 
cine-i zălud ! 
Cine-i zălud ! 


(P/astilină urlă şi mai tare.) 


29 


Gheorghe Hibovski * DESCREIERAŢII 


PAZNICUL: 
Mus-ca ! A, tu erai cu gălăgia ? Puişor descreierat !? Tu erai sălbaticul ? Cuşca maimuțe- 
lor e pentru tine ! 


MAIMUŢA : 
Muşcă și zgârie ! Scuipă şi mușcă ! 


LEUL: 
Trimite-l la mine-n cușcă și-o să vezi că nu mai muşcă. 


PAZNICUL: 
In cuşca leului cu tine ! 


(Plastilin luptă cu leul.) 


ANIMALELE : 


N-are ce căuta printre noi ! 


PĂSĂRILE : 
Afară cu el! 


PAZNICUL: 
Ce tărăboi ! Ce tărăboi ! Mus-ca | 


LEUL: 
Afară | 


MAIMUŢA : 
Afară ! 


PAZNICUL: 
Mus-ca ! E mai sălbatic decât fiarele sălbatice ! 


ANIMALELE : 


Ne strică educația ! 


PĂSĂRILE : 
Ne strică reputaţia | 


STATUIA : 


Noi am spus că este anormal... 


PAZNICUL: 
Mus-ca ! Să-l ducem de urgență la spital ! 

STATUIA : 

Prea târziu ! A venit spitalul la noi ! 

(Halatul 1 şi Halatul 2 i însțacă pe Plastilină şi-l leagă de scaun . Plastilină se zbate şi urlă până 
când i se dă în cap cu un tub de carton .) 


DOCTORUL: 
Ce boală are ? 
(Doctorul înghite o pastilă .) 


HALATUL 1: 
E bătăuş ! 


DOCTORUL: 
Apă! 


HALATUL 2: 
E bătăuș ! 


DOCTORUL: 
Ce are-n cap ? Capul !... Iar mă doare capul !... (Mai înghite o pastilă .) Apă ! 


Când ai aşa dureri de cap 
e foarte simplu : iei un hap ! 
E foarte simplu : iei un hap ! 


Când n-ai nimic vii la casap ! 
Ce handicap ! Ce handicap ! 
Ce handicap ! Ce handicap ! 


M-am săturat 
de spintecat ! 
Mai bine tai 
vreo doi cobai ! 
Mult mai ușor 
e un transplant 
de omușor 
la elefant | 


M-am plictisit 
de ciopârțit ! 
M-am săturat 
de spintecat ! 
Ce chin ! Ce cap ! 
Ca un dulap ! 
Mai iau un hap 
ȘI, poate, scap... 

Un cap de om e complicat, 
nu-i un calculator, exact | 
Nu-i un calculator, exact | 


Ba-i peşteră, ba e palat... 
Se intră-n el domol, cu tact. 
Se intră-n el domol, cu tact. 
(Doctorul mai înghite o pastilă .Plastilină îsi revine .) 


DOCTORUL: 
Anestezic ! 
(Halatul 2 îi aplică lui Plastilină un tub de carton în cap .) 


DOCTORUL : Bisturiu ! E tare de cap ! Fierăstrău ! E tare de cap ! Topor ! M-am sătu- 
rat | Tot şobolani | Acesta-i descreierat ! Instincte, reflexe și iar instincte ! 
(Doctorul mai ta o pastilă .) 


PAZNICUL: 
Maestre, mă interesează şi pe mine ce spune doctorul, dar nu înţeleg; o iotă... Scoate ṣo- 
bolani și spune insecte, scoate tot șobolani şi spune anexe... 


HALATUL 1: 


Instincte şi reflexe ! Sunt noțiuni mult prea complexe pentru grădina zoologică. 


PAZNICUL: 


N-am înțeles nimic |... 


HALATUL2: 


Adică setea... foamea... frica... 


PAZNICUL: 


Bietul băiat !... Să nu aibă-n scăfârlie nici un grăunte de glagore ? 


DOCTORUL: 
Minte ?! Ințelepciunea, dragul meu, e o pasăre rară... Stă numai în colivia omului. ..Dar 
nu e cazul. Copcă ! (Scoate un peste .) Somn ! 


PAZNICUL: 
Ce zice ? 


HALATUL 1: 


Zice că-i place să doarmă. 


DOCTORUL: 
Molipsitoare boală ! 

(Doctorul cască şi adoarme. Toti cască şi adorm. Sobolanii aleargă peste tot.) 


PROFESORUL : 

Cine a venit cu şobolanii la şcoală ? Nu are nimeni curajul să răspundă ? Dar aici se 
doarme, nu glumă ! Deşteptarea ! (Sunet de clopotel. Miscãri de trezire.) Cine a dat drumul 
șobolanilor ? 


DOCTORUL: 
Eu... Dar sunt șobolanii lui. 
(P/astilină ia un tub de carton şi încearcă să omoare sobolanii.) 


PLASTILINĂ : 


La atac ! 


PROFESORUL : 


Descreieratul acesta e mai rău decât un şobolan ! 


PĂSĂRILE : 
Huo ! 


ANIMALELE: 
Huo ! 


PROFESORUL: 
Linişte ! Mâinile la spate ! 


STATUIA: 
Plastilină m-a bătut ! 


PLASTILINĂ : 
Minte ! Minte ! 


VOCILE: 
A bătut-o ! A bătut-o ! 


PAZNICUL: 


Plastilină mi-a bătut animalele. 


PLASTILINĂ : 


Nu-i adevărat ! M-am jucat. 


ANIMALELE: 
Ne-a bătut ! 


PROFESORUL : 


E adevărat ? Ce ai în mână ? Se confiscă | 

Şobolanul e un prost 
şi atacă fără rost. 
Cum e cel care se bate 
dacă nu are dreptate ? 


Ciomagul nu-i ciomag, 
ciomagu-i bumerang. 
Zdrang | 


Loveşte-n cel care loveşte. 


O armă e un ştreang, 
ŞI ştreangu-i bumerang. 
Zidrang | 


E ca un cleşte pentru cleşte. 


Arcul, sulița şi tunul 
sunt ca ştreangul și săpunul 
pentru om şi pentru viață. 
Uită-te, ascultă, învaţă ! 


Ciomagul nu-i ciomag, 
ciomagu-i bumerang. 
Zdrang ! 


Loveşte-n cel care loveşte. 


PLASTILINĂ : 
Au! 


PROFESORUL: 


Ce să mă fac eu cu tine, Plastilină, că nu-ți mai aduni mințile ?... Spune tu, ce să-ți fac ? 


ANIMALELE : 
In pădure cu el ! 


PĂSĂRILE : 
In pădure ! 


PLASTILINĂ : 
Nu !Nul! 


DOCTORUL: 


Propun să-i administrăm câteva injecții corecționale. 


PLASTILINĂ : 
Nu |! Nu! 

PAZNICUL: 


Dați-l pe mâna mea și, în două zile, fac om din el! 


PLASTILINĂ : 
Cu biciul ? Nu ! 


PROFESORUL : 


Am altă pedeapsă pentru el... Să dea examen ! 


PLASTILINĂ : 
Examen ?! Duceţi-mă în pădure, faceţi-mi injecții, biciuiți-mă, dar nu mă puneţi să dau 
examen | 


PROFESORUL : 


Examen | 


DOCTORUL: 


Examen ! 


PAZNICUL: 


Examen ! 


STATUIA : 


Examen ! 


PLASTILINA : 


E vacanță ! Examen în vacanță ? 


DOCTORUL: 


Da ! In urma acestui examen vom stabili dacă poți deveni om. 


PROFESORUL : 


Şi la obiectul Om nimeni nu are vacanță ! 


PAZNICUL : 
Nici animalele !... Nici păsările |... 


STATUIA: 
Nici pietrele ! 


PROFESORUL: 


Omul !! Cel mai deştept elev din clasa mamiferelor |... 


MAIMUȚA : 


Se trage din maimuță ! 

PROFESORUL: 


A muncit și a luat diploma de om. Omul !... Gândeşte, vorbeşte, creează... Dar mai ni- 
metit ar fi să-l ascultăm pe Plastilină... Ce ne poți spune despre om ? 
(Reactie violentă în tabăra animalelor.) 


DOCTORUL: 


Tăcere ! Intrebarea e numai pentru descreierați. 


(Metronom.) 


PLASTILINĂ : 

Omul este un mimafor... Nu ! Un mifamer ! Memifar ? Mefimar ! Gata, știu ! Omul este 
un femimar | Femamir ! Fimamer ? Fimemar ? Famemir ? Famimer ?!...Mamifer... 
(Reactie ostilă în tabăra animalelor.) 


PAZNICUL: 


Dacă o ține tot aşa eu nu mai răspund de... 


PROFESORUL: 


Răbdare ! E, totuși, cea mai grea întrebare... Continuă, te rog ! 


PLASTILINA : 

Omul este... omul este un om... care are două mâini... două picioare... terminate cu 
gheare ţi-am spus să le tai frunze la câini i se dau oasele silvuple o sapă lată două sape 
late madam să nu cazi urechelniță nu călca handra mandra prin grădină ca o cupă cu ca- 
pac și poc şi pac și basta ragați basta andiamo către destinatar de la polul nord la polul 
magnetic prinsă cu forță armată pasărea pe limba ei pierde trenul de fericire nu-i așa 
domnule că doi şi cu doi fac şi dreg ce-au inventat pescarii și vânătorii când a căzut o 
stea matematică fizică balneoclimaterică într-un atac de cordialitate s-a făcut praf racheta 
și pulbere fină de lumină s-au stins într-o sâmbătă toți sau nici unul la zidul curajului go- 
goşilor floricelelor jeo mapel Socrate când te vei dezoriginaliza Paragarafaramus... 


PAZNICUL: 
Ho ! E nebun ! 


DOCTORUL: 
E bolnav ! 


STATUIA : 


Pe mine m-a mişcat... A fost aşa... ca un bloc de cuvinte din care sar așchii ṣi scântei... 


PROFESORUL + 


E pe calea cea bună. Şi mie mi-a plăcut. Să insistăm ! 


DOCTORUL: 
Iți plac jocurile ? 

PLASTILINĂ : 
Nu! 


DOCTORUL: 


Nici jocurile electronice ? 


PLASTILINĂ : 
Nici ! 
DOCTORUL: 


Aveţi dreptate ! Minciuna e un semn bun... Poate deveni om. 


PROFESORUL: 


Mulţumesc ! Ce este un calculator ? 


PLASTILINĂ : 


Habar n-am ! 


PROFESORUL : 


Un joc e-lec-tro-nic ! 


DOCTORUL: 
Cel mai palpitant ! 


PROFESORUL : 


Cel mai captivant ! 


PLASTILINĂ : 


Habar n-am | 


DOCTORUL: 
Suferă de analfabetism |! 


PLASTILINĂ : 
Nu-i adevărat ! Doctorul minte ! Citesc... Socotesc... Scriu frumos 
nătos | 


PROFESORUL : 


Cunoşti care-i alfa şi care-i beta la calculator ? 


PLASTILINĂ : 


Habar n-am | 


DOCTORUL: 
Eşti analfabet ! 

PAZNICUL : 
Analfabetule | 


ANIMALELE: 
Huo, analfabetule ! 


PĂSĂRILE : 
Analfabetule ! 


PROFESORUL: 
Linişte ! Declanşați acțiunea de alfabetizare în calculatoare ! 
(Halatul 1 şi Halatul 2 î] însfacă pe Plastilină şi-l aşează pe masa de operatie .) 


DOCTORUL: 
Vom dovedi cum se poate încreiera un copil. Patent !... Şurubelniţă !... Tranzistor |... 


Om |... 


PROFESORUL, + 


Cine nu înţelege astăzi importanța ?... 


PAZNICUL: 
Eu! 


PROFESORUL: 
Cum să-ți explic eu dumitale ?! Uite !... Eu mimez şi dumneata ghiceşti. 


PAZNICUL: 

V-aţi pus ochelarii... Ca să vedeți mai bine ? Vorbiți la telefon... Ca să vorbiți mai de- 
parte ? Aşteptaţi ceva... vine trenul ! Aha ! luați trenul ca să câştigaţi timp... Mai rapid ? 
Avionul ! 


DOCTORUL: 
Circuitul „Cei şapte ani de acasă”... Circuitul „Prietenie”... 


PROFESORUL: 
Cât fac doi ori doi ? 


PAZNICUL: 
Patru. 


PROFESORUL : 


Dar cinci sute patruzeci şi nouă ori şaptezeci şi doi ? 


PAZNICUL: 
Să calculez... 

PROFESORUL: 
(ice 2 


PAZNICUL: 


Cu calculatorul ! 


PROFESORUL : 


Deci, cu calculatorul, gândim mai rapid şi ne rămâne timp destul pentru... 


DOCTORUL: 


Circuitul „Pictură... Circuitul „Poveşti”,.. Circuitul „Război ”... Scurt-circuit ! 
(Explozii, tipete, răgete. Întuneric.) 

SCENA 4 


PLASTILINA 
Foc ! Salvaţi cărțile !(177rez doarme încă . P/ast/ină î] ghionteste .) Ciupeşte-mă |! Titirez, ciu- 
peşte-mă ! 


TITIREZ : 
Ce să fac ? Eşti nebun ? De ce să te ciupesc ? 


PLASTILINĂ : 


Vreau să ştiu dacă sunt treaz... Dă-mi o palmă, Titirez ! 


TITIREZ : 
Dacă insişti... 


PLASTILINĂ : 
Sunt fericit | 


TITIREZ : 
Se vede cu ochiul liber... 


PLASTILINA : 
Am visat... 


TITIREZ : 


Ce coincidență ! Eu, nu ! 


PLASTILINĂ : 


Se făcea că mă făceam om... Ce zici de asta ? 


TITIREZ : 
Se făcea că mă făceam că nu observ că te-ai scrântit. Dacă mai stăm un minut în şcoala 
asta... Eu sparg geamul ! 


PLASTILINĂ : 


Nu pleca, Titirez ! Dacă eşti prietenul meu nu mă lăsa singur ! 


TITIREZ : 
Singur ? Exagerezi . 

PLASTILINĂ : 


Tu mă poţi înţelege... 


TITIREZ + 


A început spectacolul doi ? Fără mine ? 


PLASTILINĂ : 


Vreau să spun ceva important ! Stai la arlechin şi ţine-mi pumnii ! 


TITIREZ : 

Se-ntoarce paznicul ! Vine poliția ! Inţelegi ? 

PLASTILINĂ : 

Tocmai de-aceea |... Bună seara ! Eu sunt Plastilină... Pe prietenul meu îl cheamă Titi- 


rez... Plastilină şi Titirez sunt porecle... De fapt... pe mine mă cheamă Alexandru... El 
e George. Altceva voiam să vă spun... Adică, nu... Am să vă povestesc un vis... Chiar în 
timpul acestui spectacol am visat că... Se făcea că am devenit om... 


(Intră Rătoi, Gonzo, Umflatu, Bombonica şi paznicul scolii .) 


PAZNICUL ȘCOLII: 


Ce te-a apucat, mă ? 


PLASTILINĂ : 


M-a apucat un dor de casă |... 


PAZNICUL: 

Când mă întorc să nu vă mai prind pe-aici ! Nu m-ați văzut, nu v-am văzut ! Dacă vreți 
să fie bine... 

(Bombonica iese după paznic . Plastilină face un pas către uşă .) 


GONZO : 


Las” că-ţi trece |... 


PLASTILINĂ : 


Discutăm mâine. Sunt mort de oboseală... 


UMFLATU : 


Te lecuim noi. 


PLASTILINA; 
Băieți, vă spun un secret, dar să rămână între noi !... Mi-e somn ! 
(P/astilină vrea să plece şi Rătoi îi pune piedică .) 


RĂŢOI: 
Ai spus ceva ? 

UMELATU : 


N-ai auzit ? A spus c-a devenit om . 


RĂŢOI: 


Nota doi ! Dacă era vorba de o caracatiță, de-o coropişniță, sau de un brontozaur... 


GONZO : 


Noi ce-om fi ? 


PLASTILINĂ : 


Maimuţe ! 


GONZO : 


Mai... cum ? Mai spune o dată ! 


PLASTILINĂ : 


Maimuţe ! Mai aveţi de muncit până să luați diploma de om... 


RĂŢOI: 


Diploma de om... 


PLASTILINĂ : 


Temă pentru acasă ! Hai, Titirez, că s-a făcut târziu ! 


UMFLATU : 


Pe cine crezi că duci cu... 


TITIREZ : 


Pe mine ! 


UMFLATU : 
Ne-ai băgat în chestia asta... 


GONZO: 
Hopa ! Înseamnă că nu ştie ce pățesc cei care o fac pe deştepții ! (P/astilină este imobilizat de 
Râfoi şi Umflatu .) Dă-te aproape, Titirez, să vezi ce n-ai văzut ! Un om printre maimuțe ! 


RĂŢOI: 


Aşa ne jucăm noi, maimuţele ! 


UMFLATU : 


Aşa ne arătăm noi simpatia ! 


TITIREZ : 

GONZO : 


Face pe viteazul când sunt fetele de față. 
TITIREZ : Dacă nu-l pocneşti tu îl pocnesc eu ! 


UMELATU : 


Ce-ai spus, [umburuc ? 


PLASTILINĂ : 

Titirez, am visat că, pentru a deveni om, trebuie să te mai şi baţi ! 

(P/astilină se smulge din bratele lui Răţoi şi sare în ajutorul lui Litirez . Gonzo şi Umwflatu se reped la 
Pl/astilină . Nu se mai ştie cine dă şi cine primeşte .Rătoi fuge şi, după el, fug şi Gonzo şi Umflatu .) 


TITIREZ : 


Maimuţoilor ! 


PLASTILINĂ : 


Hai, 'Titirez, că felul doi îl înfulecăm acasă ! 


TITIREZ : 


Ia-o înainte că vin și eu | 


PLASTILINĂ : 
Am plecat... Descreieratule ! 

EPILOG 


TITIREZ: 
Capul meu are doi creieri 
plini de fluturi şi greieri | 
E o colecţie vie ! 
Cu tristeţe, 
cu bucurie... 
Alţii colecționează etichete, 
autografe, 
insecte, 
rachete, 
animale împăiate, 
abțibilduti, 
Arme, 
timbre, 
pietricele, 
linguri... 
Eu sunt colecţionar de visuri ! 
Vă-mpiedicați de mine pe trotuare... 
Învăţ să zboare păsări pe asfalt... 
E visul meu cel mai înalt 
și mi-l călcați, 
adesea, 
în picioare ! 
Mă joc cu mingea.. 
Uneori îmi scapă.. 
ŞI strâng 
cât pot 
o lacrimă sub pleoapă 
când, 
fără milă, 
cu piciorul o loviți... 
Nu ştiţi, 
dar nici nu vreţi să ştiţi 
că mingea nu e minge ! 
Că eu văd în ea 
Pământul |... 
Soarele |, 
Inima mea | 

